Big Brother VIP Albania (sezoni 4)

***Big Brother VIP Albania 4***, është sezoni i katërt i *Big Brother VIP Albania*, i moderuar nga Ledion Liço. Sezoni filloi transmetimin në 21 dhjetor 2024 në Top Channel. Gjithë sezoni, drejtpërdrejt nga shtëpia, mundet të shikohet në dy kanale live me pagesë, me emrat *Big Brother VIP 1* dhe *Big Brother VIP 2*, të cilat janë në dispozicion në platformën televizive DigitAlb. Arbër Hajdari u kthye si opinionist në emisionet live të eliminimeve dhe iu bashkua ish-banore e *Big Brother 4* Neda Balluku, duke zëvendësuar Ori Nebijajn.

Për herë të parë në historinë e *Big Brother Albania*, do të kishte civilë që do të jetonin në shtëpi së bashku me të famshmit.

Emisioni spin-off i ''Big Brother VIP – Fans' Club* u drejtua këtë sezon, nga ish-konkurrentja *VIP e* sezonit 3 të Big Brother, Heidi Baci. Emisioni radiofonik 60 minutësh i *Big Brother Radio* u kthye për sezonin e tretë, me Elona Duro.

## Prodhimi 
Më 16 qershor 2024, Top Channel rinovoi emisionin për sezonin e katërt.

Në qershor të vitit 2024, moderatori i emisionit, Ledion Liço u pyet në intervistën e tij për emisionin *Top Arena* në Top Channel se kur do të fillojë *Big Brother VIP 4* dhe Liço u përgjigj “Do presim edhe pak”. Në gusht të vitit 2024, producentja ekzekutive Sara Hoxha ka ndarë në rrjetet sociale kafen e mëngjesit, ku shkruhet "*Big Brother VIP 4* po vjen". Në tetor 2024, në Instagram u postuan dizajnet nga shtëpia e re. Më 22 tetor 2024, u njoftua se sezoni i katërt do të fillojë të transmetohej në dhjetor 2024. Më 13 nëntor 2024, producenta Sara Hoxha publikoi për herë të parë pamjet, duke treguar se si do të duket shtëpia e *Big Brother VIP 4*. Më 17 nëntor 2024, u njoftua se Ledion Liço do të rikthehej për sezonin e katërt, si moderator.

Më 26 nëntor 2024, Top Channel njoftoi në një postim tani të fshirë se përveç personazheve të famshëm që morën pjesë në tre sezonet e mëparshme, këtë sezon do të merrnin pjesë edhe njerëz të thjeshtë. Në të njëjtën ditë, aplikimet për shfaqjen ishin të hapura.

Emisioni premierë u parapri nga një dokumentar special me titullin *Në Dhomën e Rrëfimit*, që përfshiu intervista me Ledion Liçon dhe pjesëtarë të stafit drejtues të *Grande Fratello*-s.

## Banorët 
16 banorë të famshëm hynë në shtëpi gjatë ditës së parë. Në ditën e katërt, gjashtë banorë civilë hynë në shtëpi, ku publiku votoi për dy prej tyre që të hynë në shtëpinë VIP. Në ditën 18 të garës, u fut pa paralajmërim në garë këngëtari kosovar Besart "Gjesti" Kelmendi, që u eliminua nga sezoni i tretë i *Big Brother VIP Kosova* më pak se një ditë më parë. Pas këtij zhvillimi, ai pësoi një rritje prej 157% në rrjetin social Instagram.

## Tabela e nominimeve 
## Formati 
### Shkëmbimi i banorëve 
Në një intervistë për programin *Shqipëria Live* në Top Channel, Ledion Liço përmend si surprizë për të "shkundur formatin" mundësinë e shkëmbimit të banorëve me homologun italian *Grande* *Fratello*, sezoni i 18-të i të cilit po vazhdon njëkohësisht me sezonin e katërt të *BBVA''-së.

### Bileta vajtje-ardhje 
Si në sezonet paraprake, banorët do të kishin Biletën Vajtje-Ardhje, që do të lejonte banorët që e rastisin të riktheheshin në shtëpi menjëherë pas eliminimit. Zarfet mund të hapeshin vetëm prej një banori pasi u eliminua. Nëse një banor do ta hapte zarfin e tyre para eliminimit, bileta e tyre do të pezullohej. Ndryshe prej sezonit paraprak, jo të gjithë banorët do të fitonin biletën vajtje-ardhje.

## Referime 
## Lidhje të jashtme 
*